Euroopa Liidu Teataja L 236 , 23/09/2003 Lk 0931 - 0933



Protokoll nr 1 Euroopa Investeerimispanga põhikirja muudatuste kohta ESIMENE OSA EUROOPA INVESTEERIMISPANGA PÕHIKIRJA MUUDATUSED Artikkel 1 Protokolli Euroopa Investeerimispanga põhikirja kohta muudetakse järgmiselt: - artikkel 3, artikli 4 lõike 1 esimene lõik, artikli 11 lõike 2 esimene, teine ja kolmas lõik, artikli 12 lõige 2 ja artikli 13 lõike 1 esimene lõik asendatakse järgmiste tekstidega; - artikli 11 lõike 2 kolmanda lõigu järele lisatakse uus, neljas lõik; "Artikkel 3 Käesoleva lepingu artikli 266 kohaselt on panga liikmed: - Belgia Kuningriik, - Tšehhi Vabariik, - Taani Kuningriik, - Saksamaa Liitvabariik, - Eesti Vabariik, - Kreeka Vabariik, - Hispaania Kuningriik, - Prantsuse Vabariik, - Iirimaa, - Itaalia Vabariik, - Küprose Vabariik, - Läti Vabariik, - Leedu Vabariik, - Luksemburgi Suurhertsogiriik, - Ungari Vabariik, - Malta Vabariik, - Madalmaade Kuningriik, - Austria Vabariik, - Poola Vabariik, - Portugali Vabariik, - Sloveenia Vabariik, - Slovaki Vabariik, - Soome Vabariik, - Rootsi Kuningriik, - Suurbritannia ja Põhja-Iiri Ühendkuningriik" . Artikli 4 lõike 1 esimene lõik "1. Panga kapital on 163727670000 eurot, mida liikmesriigid märgivad järgmiselt [1]: Saksamaa | 26649532500 | Prantsusmaa | 26649532500 | Itaalia | 26649532500 | Ühendkuningriik | 26649532500 | Hispaania | 15989719500 | Belgia | 7387065000 | Madalmaad | 7387065000 | Rootsi | 4900585500 | Taani | 3740283000 | Austria | 3666973500 | Poola | 3635030500 | Soome | 2106816000 | Kreeka | 2003725500 | Portugal | 1291287000 | Tšehhi Vabariik | 1212590000 | Ungari | 1121583000 | Iirimaa | 935070000 | Slovakkia | 408489500 | Sloveenia | 379429000 | Leedu | 250852000 | Luksemburg | 187015500 | Küpros | 180747000 | Läti | 156192500 | Eesti | 115172000 | Malta | 73849000 | Artikli 11 lõike 2 esimene, teine ja kolmas lõik "2. Direktorite nõukogu koosneb 26 liikmest ja 16 asendusliikmest. Juhatajate nõukogu nimetab direktorite nõukogu liikmed viieks aastaks ametisse nii, et iga liikmesriik on nimetanud ühe ja komisjon ühe liikme. Juhatajate nõukogu nimetab asendusliikmed viieks aastaks ametisse järgmiselt: - kaks Saksamaa Liitvabariigi nimetatud asendusliiget, - kaks Prantsuse Vabariigi nimetatud asendusliiget, - kaks Itaalia Vabariigi nimetatud asendusliiget, - kaks Suurbritannia ja Põhja-Iiri Ühendkuningriigi nimetatud asendusliiget, - üks Hispaania Kuningriigi ja Portugali Vabariigi ühisel kokkuleppel nimetatud asendusliige, - üks Belgia Kuningriigi, Luksemburgi Suurhertsogiriigi ja Madalmaade Kuningriigi ühisel kokkuleppel nimetatud asendusliige, - üks Taani Kuningriigi, Kreeka Vabariigi ja Iirimaa ühisel kokkuleppel nimetatud asendusliige, - üks Austria Vabariigi, Soome Vabariigi ja Rootsi Kuningriigi ühisel kokkuleppel nimetatud asendusliige, - kolm Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühisel kokkuleppel nimetatud asendusliiget, - üks komisjoni nimetatud asendusliige." Artikli 11 lõikele 2 lisatav neljas lõik "Direktorite nõukogu koopteerib kuus hääleõiguseta eksperti: kolm liiget ja kolm asendusliiget." Artikli 12 lõige 2 "2. Kui käesolev põhikiri ei sätesta teisiti, on direktorite nõukogu otsuse vastuvõtmiseks vajalik vähemalt ühe kolmandiku hääleõigusega liikmete poolthääl, kes esindavad vähemalt 50 % märgitud kapitalist. Kvalifitseeritud häälteenamuseks on vajalik 18 poolthäält ja 68 % märgitud kapitalist. Panga kodukord sätestab direktorite nõukogu otsuste kehtivuseks nõutava kvoorumi." Artikli 13 lõike 1 esimene lõik "1. Halduskomitee koosneb presidendist ja kaheksast asepresidendist, kelle juhatajate nõukogu nimetab direktorite nõukogu ettepaneku põhjal ametisse kuueks aastaks. Neid võib ametisse tagasi nimetada." TEINE OSA ÜLEMINEKUSÄTTED Artikkel 2 Hispaania Kuningriik maksab 309686775 eurot osana kapitalist, mis on ette nähtud tema märgitud kapitali suurenemiseks. See sissemakse tehakse kaheksas võrdses osas, mille maksetähtpäevad on 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 ja 31.3.2009 [2]. Hispaania Kuningriik teeb reservidesse ja reservidega samaväärsetesse eraldistesse ning reservide ja eraldiste jaoks ette nähtud summasse (tulenevalt panga bilanssi kantud ühinemisele eelneva kuu lõpu kasumiaruande saldost) sissemakse kaheksas võrdses osas, mille maksetähtpäevad on näidatud eespool ning mis moodustab 4,1292 % reservidest ja eraldistest. Artikkel 3 Alates ühinemiskuupäevast maksavad uued liikmesriigid järgmised summad, mis vastavad nende poolt sissemakstavale osale põhikirja artiklis 4 määratletud märgitud kapitalis [3]. Poola | EUR 181751525 | Tšehhi Vabariik | EUR 60629500 | Ungari | EUR 56079150 | Slovakkia | EUR 20424475 | Sloveenia | EUR 18971450 | Leedu | EUR 12542600 | Küpros | EUR 9037350 | Läti | EUR 7809625 | Eesti | EUR 5758600 | Malta | EUR 3692450 | Need sissemaksed tehakse kaheksas võrdses osas, mille maksetähtpäevad on 30.9.2004, 30.9.2005, 30.9.2006, 31.3.2007, 30.9.2007, 31.3.2008, 30.9.2008 ja 31.3.2009 [4]. Artikkel 4 Uued liikmesriigid teevad reservidesse ja reservidega samaväärsetesse eraldistesse ning reservide ja eraldiste jaoks ettenähtud summasse (tulenevalt panga bilanssi kantud ühinemisele eelneva kuu lõpu kasumiaruande saldost) sissemaksed kaheksas võrdses osas, mille maksetähtpäevad on näidatud artiklis 3 ning mis moodustavad reservidest ja eraldistest järgmised protsendimäärad [5]: Poola | 2,4234 % | Tšehhi Vabariik | 0,8084 % | Ungari | 0,7477 % | Slovakkia | 0,2723 % | Sloveenia | 0,2530 % | Leedu | 0,1672 % | Küpros | 0,1205 % | Läti | 0,1041 % | Eesti | 0,0768 % | Malta | 0,0492 % | Artikkel 5 Käesoleva protokolli artiklites 2, 3 ja 4 ettenähtud kapitali ja maksed maksavad Hispaania Kuningriik ja uued liikmesriigid eurodes, välja arvatud juhul, kui juhatajate nõukogu on ühehäälselt teinud otsuse erandi kohta. Artikkel 6 1. Pärast ühinemist nimetab juhatajate nõukogu iga uue liikmesriigi kohta ühe direktorite nõukogu liikme ja asendusliikmed vastavalt põhikirja artikli 11 lõikes 2 sätestatule. 2. Sel viisil nimetatud direktorite nõukogu liikmete ja asendusliikmete ametiaeg lõpeb juhatajate nõukogu sellise aastakoosoleku lõppemisel, mille käigus kontrollitakse 2007. majandusaasta aruannet. 3. Pärast ühinemist koopteerib direktorite nõukogu eksperdid ja asenduseksperdid. [1] Uute liikmesriikide kohta esitatud arvud on esialgsed ja põhinevad Eurostati avaldatud 2002. aasta prognoosil (New Cronos)." [2] Need tähtpäevad põhinevad eeldusel, et uute liikmesriikide tegelik ühinemine toimub hiljemalt kaks kuud enne 30.9.2004. [3] Esitatud arvud on esialgsed ja põhinevad Eurostati avaldatud 2002. aasta prognoosil (New Cronos). [4] Need tähtpäevad põhinevad eeldusel, et uute liikmesriikide tegelik ühinemine toimub hiljemalt kaks kuud enne 30.9.2004. [5] Esitatud arvud on esialgsed ja põhinevad Eurostati avaldatud 2002. aasta prognoosil (New Cronos). --------------------------------------------------